જૂના જમાનામાં રાજામહારાજાના દરબારમાં અત્યંત ચાલાક-છળકપટ કરનારા બહુરૂપી રહેતા, જે ગમે તે વેશ આબેહૂબ ધારણ કરી શકતા. એ સ્ત્રી બને તો સ્ત્રીનાં અંગઉપાંગ, એનો અવાજ, ચાલઢાલ બધું પરફેક્ટ કરતા. હિંદીમાં આ માટે શબ્દ છેઃ ઐય્યાર, જે આપણને પહેલી વાર ‘ચંદ્રકાંતા’ ટીવી-સિરિયલમાં સાંભળવા મળેલો. ‘ઐય્યારી’માં મનોજ બાજપાઈ અને સિદ્ધાર્થ મલહોત્રા અવારનવાર ઐયાર બને છે, અવનવા વેશ લે છે, પણ એમની પાસે કહેવાનું ભાગ્યે જ કંઈ છે.